ตลท. จับมือ ASW ปลูกป่า 10 ไร่ โครงการ “Care the Wild ปลูกป้อง Plant & Protect”
ตลท. จับมือ ASW ร่วมกิจกรรมปลูกต้นไม้เพื่อเพิ่มพื้นที่ป่า 10 ไร่ จ.กาญจนบุรี ในโครงการ Care the Wild “ปลูกป้อง Plant & Protect”
ตลท. จับมือ ASW ร่วมกิจกรรมปลูกต้นไม้เพื่อเพิ่มพื้นที่ป่า 10 ไร่ จ.กาญจนบุรี ในโครงการ Care the Wild “ปลูกป้อง Plant & Protect”
3 ส.ค. 2565

คุณวุฒิ วิพันธ์พงษ์ รองประธานเจ้าหน้าที่บริหาร พร้อมทีมผู้บริหารและพนักงาน บริษัท แอสเซทไวส์ จำกัด (มหาชน) หรือ ASW, คุณนงรัก งามวิทย์โรจน์ ผู้อำนวยการฝ่ายพัฒนาเพื่อสังคม ตลาดหลักทรัพย์แห่งประเทศไทย (ตลท.) และพันธมิตรผู้บริหารของกรมป่าไม้ คุณนันทนา บุณยานันต์  ผู้อำนวยการสำนักจัดการป่าชุมชน และคุณประทีป เอกฉันท์ ผู้อำนวยศูนย์ป่าไม้กาญจนบุรี และชุมชนเข้มแข็ง ร่วมกิจกรรมปลูกต้นไม้เพื่อเพิ่มพื้นที่ป่า 10 ไร่ ในโครงการ Care the Wild “ปลูกป้อง Plant &amp; Protect” ณ ป่าชุมชนบ้านหลังเขา อ. บ่อพลอย จ. กาญจนบุรี เพื่อสร้างระบบนิเวศที่สมดุล ลดปัญหาโลกร้อน และสร้างประโยชน์ให้เป็นแหล่งอาหารแก่ชุมชนในระยะยาว
ทั้งนี้ ASW ดำเนินธุรกิจพัฒนาโครงการที่อยู่อาศัย ด้วยแนวคิด “GrowGreen” ควบคู่การรักษาสิ่งแวดล้อม สร้างคุณภาพชีวิตที่ดีและยั่งยืน โดย ASW สนับสนุนโครงการ Care the Wild เพื่อเพิ่มพื้นที่สีเขียว จำนวน 20 ไร่ ณ ป่าชุมชนบ้านหลังเขา โดยเริ่มปลูกในปีนี้ 10 ไร่และปลูกต่อเนื่องอีก 10 ไร่ในปีหน้า สอดรับกับแนวคิดและวิถีการดำเนินธุรกิจ องค์กรที่สนใจร่วมปลูกไม้ให้ได้ป่า ดูรายละเอียดเพิ่มเติมที่ www.setsocialimpact.com หรือ SET Contact Center 02-009-9999